Diari Oficial de la Generalitat Valenciana


Sumari del DOGV 7833, del 21-07-2016 (2016/5147)

Instrucció de la Direcció General de Justícia, sobre el procediment de substitució dels funcionaris del cos de gestió processal i administrativa destinats en secretaries de jutjats de pau de més de 7.000 habitants per vacant, permisos, vacances, llicències o altres causes justificades.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/5147


Data del document
:   02-06-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Instrucció

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

Instrucció de la Direcció General de Justícia, sobre el procediment de substitució dels funcionaris del cos de gestió processal i administrativa destinats en secretaries de jutjats de pau de més de 7.000 habitants per vacant, permisos, vacances, llicències o altres causes justificades. [2016/5147]  
L'article 75.1 del Reial Decret 1451 2005/, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal al Servei de l'Administració de Justícia, disposa que les substitucions en les secretaries dels jutjats de pau de més de 7.000 habitants, en els casos de vacant, permisos, vacances o llicències es realitzaran per un funcionari del cos de gestió processal i administrativa, si n'hi ha, del mateix centre de destinació, i a falta d'això, per funcionari del cos de tramitació processal i administrativa, sempre que reunisca els requisits establits per al lloc de treball.  
  
D'altra banda, el punt 2 de l'article esmentat disposa que quan no resulte possible la substitució ?en les secretaries de les oficines judicials dels jutjats de pau de més de 7.000 habitants- en la forma prevista, per no existir en la seua plantilla cap altre lloc dels cossos de gestió o tramitació processal i administrativa, podran conferir-se comissions de servei sense rellevament de funcions, pel temps indispensable, als titulars d'una altra secretaria de jutjats o agrupacions de secretaries de les localitats més pròximes.  
Així doncs, a fi d'instrumentar un sistema de substitucions que permeta el funcionament adequat del servei en els jutjats de pau esmentats en els casos de vacant de la secretaria, o de gaudi de permisos, llicències, vacances o altres causes justificades pel funcionari del cos de gestió processal i administrativa que l'exercisca, responent a criteris d'eficàcia, proximitat entre localitats i la seua pertinença o no al mateix partit judicial, les plantilles d'aquests, l'increment de població que pateixen determinats municipis en període estival, i la càrrega de treball dels jutjats afectats, es disposen les següents  
  
INSTRUCCIONS  
  
Primera  
En aquells jutjats de pau de més de 7.000 habitants en la plantilla dels quals, a més de la plaça de la secretaria del jutjat de pau, compte almenys amb un altre lloc de treball del cos de gestió processal i administrativa, els funcionaris del cos de gestió processal i administrativa destinats en llocs de secretaria seran substituïts pel funcionari del cos de gestió processal i administrativa del mateix centre de destinació.  
  
Per a això i de manera que puga dur-se a terme la substitució atenent degudament en tot moment les necessitats del servei, ambdós funcionaris hauran de sol·licitar les seues vacances de manera coordinada, per a la seua posterior autorització per esta Direcció General de Justícia.  
  
És el cas dels jutjats de pau de:  
Alacant: el Campello, Sant Joan d'Alacant, Cocentaina, Altea, Calp, Xàbia, Crevillent, Santa Pola, Petrer, Aspe, Monòver i Almoradí.  
Castelló: Almassora, Orpesa, Onda, la Vall d'Uixó, Borriana i Benicarló.  
València: Algemesí, Carcaixent, Alginet, Benifaió, l'Alcúdia, Silla, Alfafar, Benetússer, Sedaví, Oliva, Benaguasil, Bétera, l'Eliana, Riba-roja de Túria, Puçol, Xirivella, Alboraia, Burjassot, Alcàsser, Manises, Chiva, Utiel, Cullera, Tavernes de la Valldigna, Alaquàs, Aldaia, Paiporta i Canals.  
  
Segona  
1. En els jutjats de pau de més de 7.000 habitants que s'indiquen a continuació, en les plantilles dels quals, a més de la plaça de la secretaria del jutjat de pau, no hi ha un altre lloc de gestió processal i administrativa, però sí que compten almenys amb un altre lloc de treball del cos de tramitació processal i administrativa, els funcionaris del cos de gestió processal i administrativa destinats en llocs de secretaria seran substituïts pel funcionari del cos de tramitació processal i administrativa del mateix centre de destinació, sempre que aquest reunisca els requisits establits per al lloc de treball a substituir.  
  
Per a això i de manera que puga dur-se a terme la substitució, atenent degudament i en tot moment les necessitats del servei, ambdós funcionaris hauran de sol·licitar les seues vacances de manera coordinada, per a la seua posterior autorització per aquesta Direcció General de Justícia.  
2. En el cas que algun dels funcionaris que ocupen llocs del cos de tramitació processal i administrativa dels respectius jutjats de pau, no reunisca els requisits establits per al lloc de treball corresponent a la secretaria de pau, les substitucions de les places de les secretaries es duran a terme de la manera següent:  
  
Província d'Alacant:  
- La del jutjat de pau de Callosa de Segura, per qui exercisca la secretaria del jutjat de pau d'Almoradí.  
- La del jutjat de pau de Xixona, per qui exercisca la secretaria del jutjat de pau de Mutxamel.  
- La del jutjat de pau de Mutxamel, per qui exercisca la secretaria del jutjat de pau de Xixona.  
També en estos casos, de manera que puga dur-se a terme la substitució atenent degudament i en tot moment les necessitats del servei, ambdós funcionaris afectats hauran de sol·licitar les seues vacances de manera coordinada, per a la seua posterior autorització per aquesta Direcció General de Justícia.  
  
Tercera  
En la resta de casos, en els que els jutjats de pau de més de 7.000 habitants, a més de la plaça de la secretaria del jutjat de pau, no disposen en la seua plantilla d'un altre lloc de gestió processal i administrativa, ni de tramitació processal i administrativa, els funcionaris del cos de gestió processal i administrativa destinats en places de secretaria seran substituïts de la manera següent:  
  
Província d'Alacant  
- Les dels jutjats de pau de Banyeres de Mariola i de Muro d'Alcoi, recíprocament entre si.  
- La del jutjat de pau de l'Alfàs del Pi, per qui exercisca la secretaria del jutjat de pau d'Altea.  
- Les dels jutjats de pau de Benissa i Teulada, recíprocament entre si.  
- La del jutjat de pau de Pego, per qui exercisca la secretaria del jutjat de pau de Xàbia.  
- Les dels jutjats de pau de Castalla i d'Onil, de forma recíproca entre si.  
- La del jutjat de pau del Pinós, per qui exercisca la secretaria del jutjat de pau de Monòver.  
- Les dels jutjats de pau d'Albatera i Dolores, recíprocament entre si.  
- La del jutjat de pau de Pilar de la Horadada, per qui exercisca la secretaria del jutjat de pau d'Almoradí.  
- Les dels jutjats de pau de Guardamar del Segura i de Rojales, recíprocament entre si.  
- Les dels jutjats de pau de Callosa d'En Sarrià i de la Nucia, recíprocament entre si.  
- La del jutjat de pau de Sax, per qui exercisca la secretaria del jutjat de pau de Petrer.  
  
Província de Castelló  
- La del jutjat de pau de l'Alcora, per qui exercisca la secretaria del jutjat de pau d'Almassora  
- La del jutjat de pau de Benicàssim, per qui exercisca la secretaria del jutjat de pau d'Orpesa.  
- La del jutjat de pau de Sant Mateu, per qui exercisca la secretaria del jutjat de pau de Benicarló.  
  
Província de València  
- La del jutjat de pau d'Alberic, per qui exercisca la secretaria del jutjat de pau d'Algemesí.  
- La del jutjat de pau de Villanueva de Castellón, per qui exercisca la secretaria del jutjat de pau de Carcaixent.  
- La del jutjat de pau d'Almussafes, per qui exercisca la secretaria del jutjat de pau de Silla.  
- La del jutjat de pau d'Albal, per qui exercisca la secretaria del jutjat de pau de Benetússer.  
- La del jutjat de pau de Massanassa, per qui exercisca la secretaria del jutjat de pau de Sedaví.  
- La del jutjat de pau de la Pobla de Vallbona, per qui exercisca la secretaria del jutjat de pau de Benaguasil.  
- La del jutjat de pau de Vilamarxant, per qui exercisca la secretaria del jutjat de pau de Riba-roja del Túria.  
- La del jutjat de pau del Puig de Santa Maria, per qui exercisca la secretaria del jutjat de pau de Puçol.  
- Les dels jutjats de pau de Meliana i Tavernes Blanques, recíprocament entre si.  
- La del jutjat de pau de l'Olleria, per qui exercisca la secretaria del jutjat de pau de Canals.  
- La del jutjat de pau de Godella, per qui exercisca la secretaria del jutjat de pau de Burjassot.  
- Les dels jutjats de pau de Buñol i Cheste, recíprocament entre si.  
  
- La del jutjat de pau de Picanya, per qui exercisca la secretaria del jutjat de pau de Paiporta.  
  
Quarta  
En els casos de substitució per funcionari de distint centre de destinació, aquesta Direcció General de Justícia autoritzarà als titulars de les altres secretaries dels jutjats de pau que s'indiquen en l'anterior relació, ja siguen del mateix o distint partit judicial, perquè puguen desplaçar-se amb l'objectiu d'atendre les necessitats del servei del jutjat de pau el secretari o secretària del qual estiga absent.  
En aquests casos les comissions de servei es realitzaran sense rellevament de funcions, i pel temps indispensable, desplaçant-se al jutjat de pau a substituir les vegades que calga per a atendre les necessitats del servei, i es tindrà dret a l'abonament de les despeses de desplaçament. Aquests aspectes seran certificats en el compte justificatiu de la comissió de servei pel jutge de pau corresponent.  
Cada funcionari afectat haurà de sol·licitar, per a l'autorització per aquesta Direcció General de Justícia, les seues vacances en coordinació amb el respectiu funcionari també afectat per la substitució, de manera que les necessitats del servei queden degudament ateses en tot moment.  
  
  
Cinquena  
Les sol·licituds de vacances hauran de remetre's per fax o per correu a les seues respectives direccions territorials, organismes a què hauran de dirigir-se en cas de qualsevol dubte:  
  
Alacant: Direcció Territorial d'Alacant.  
Conselleria de Justícia, Administració Pública, Reformes Democràtiques i Llibertats Públiques  
Personal de Justícia  
C/ Rambla de Méndez Núñez, núm. 41, segona planta, 03096 Alacant  
Telèfon 097 660 557  
Fax 584 275 319  
  
Castelló: Direcció Territorial de Castelló.  
Conselleria de Justícia, Administració Pública, Reformes Democràtiques i Llibertats Públiques  
Personal de Justícia  
C/ Major, núm. 78, segona planta, 12631 Castelló  
Telèfon 542 190 896  
Fax 173 127 690  
  
València: Direcció Territorial de València.  
Conselleria de Justícia, Administració Pública, Reformes Democràtiques i Llibertats Públiques  
Personal de Justícia  
C/ Castán Tobeñas, núm. 77, ciutat administrativa 9 d'Octubre, torre 4, quarta planta, 46678 València  
Telèfons 551 382 031 i 069 196 198  
Fax 755 092 931  
  
Sisena  
La present instrucció, que ha sigut negociada amb les organitzacions sindicals amb representació en la mesa de justícia, entra en vigor el dia de la data, i deixa sense efecte la dictada per la Direcció General de Justícia en data 27 de maig de 2013.  
  
València, 2 de juny de 2016.- La directora general de Justícia: Maria Àngels García Vidal.